*VEGA og Live Nation præsenterer:*

**Spirituel folkrock fra den eksperimenterende Jonathan Wilson**

*Den amerikanske sanger, guitarist, sangskriver og producer Jonathan Wilson bringer sit eksperimenterende og yderst ambitiøse musikunivers til Lille VEGA den 31. marts.*

Jonathan Wilson har i 2017 haft travlt med at producere Father John Mistys grammy-nominerede album *Pure Comedy* og en verdensomspændende turné som guitarist for Pink Floyd-legenden Roger Waters. 2018 fortsætter i samme travle spor, hvor den amerikanske kunstner bl.a. udgiver soloalbummet *Rare Birds* til foråret.

Det længeventede nye album byder på samarbejder med Lana Del Rey, Josh Tillman, Lucius og en ekstraordinær, musikalsk gave fra Larraji. Wilsons nye lyd tager det bedste fra modstridende verdener, og han har en hybridlignende tilgang til musikken, der svinger mellem syntetisk/akustisk og analog/digital. Han beskriver selv *Rare Birds* som et album inspireret af 80’ernes britiske produktioner frem for Sydcalifornien i 70’erne, som hans tidligere materiale har båret præg af.

Selvom pladens lyrik primært er udgjort af meditationer over et fejlslået forhold og kølvandet derefter, insisterer Wilson på, at *Rare Birds* ikke er et konceptalbum.

*“It's meant more as a healing affair, a rejuvenation, a reconciliation, for others, and for me. I wanted to balance personal narrative with the need I feel for calming healing music”* forklarer Wilson og fortsætter: *“I think we need journeys in sound, psychedelic gossamer-winged music that includes elements consciously and purposefully to incite hope, positivity, longing, reckless abandon and regret. It's all in there."*

Jonathan Wilson har udgivet to albums, *Gentle Spirit* i 2011 samt *Fanfare* to år efter. Sangeren turnerede i perioden mellem de to plader med Neil Young og Tom Petty samt spillede koncerter med Wilco og Tame Impala.

**Fakta om koncerten:**

Jonathan Wilson (US)

Lørdag d. 31. marts kl. 20.00

Lille VEGA, Enghavevej 40, 1674 København V
Billetpris 210 kr. + gebyr

Billetsalget starter fredag den 15. december kl. 10.00 via vega.dk, livenation.dk og Ticketmaster.dk